Malalaking Sunog Pangkalahatang-ideya Opisyal na nagsisimula ang panahon ng malalaking sunog sa Marso 1 at nagpapatuloy hanggang Oktubre 31 taun- taon. Ang mga malalaking sunog ay maaaring makaapekto sa mga pamayanan sa kagubatan o mga lugar na damuhan; kabilang ang mga luntiang lunsod na lugar tulad ng mga bangin at parke. Kung malapit ang sunog, protektahan ang iyong sarili at mga mahal sa buhay sa pamamagitan ng pagsunod sa mga direksyon mula sa mga awtoridad, at maging handa na lumikas. Bago ang malaking sunog Paano maghanda Ang mga indibidwal at pamilya ay dapat maging handang alagaan ang kanilang sarili nang hindi kukulang sa 72 oras bago magkasunog. Maghanda para sa emerhensiya sa pamamagitan ng: Pag-download ng Alberta Wildfire app, o bisitahin ang alberta.wildfire.ca website para sa karagdagang impormasyon. Pagbuo at pagpapanatili ng isang emergency kit na may mga supply tulad ng tubig, pagkain, crank radio/ flashlight na pinapatakbo ng baterya, dagdag na baterya o Weatheradio kung sakaling mawala ang kuryente. Pagkolekta ng mahahalagang dokumento tulad ng mga pasaporte, sertipiko ng kapanganakan, impormasyon sa pagbabangko, at mga papeles ng insurance at imbakin ang mga ito sa isang ligtas na lugar sa mataas na lokasyon. Kung mayroon kang sasakyan, panatilihing puno ang tangke kung sakaling mawalan ng kuryente o magsara ang mga gasolinahan. Panatilihin ang isang vehicle kit at isama ang dagdag na charger ng telepono, na may mga na-aangkop na adaptor. Alamin kung saan magpaskil ang iyong komunidad ng impormasyon at mga pag-update habang may emergency, at tiyaking i-download ang Alberta Emergency Alert app para sa mga alerto na kritikal at nakakabuhay. Protektahan ang iyong ari-arian at mga gamit Alamin ang FireSmart na pamamaraan at ibahagi ang mga ito sa mga miyembro ng iyong pamayanan. Maging handa: © 2021 Pamahalaan ng Alberta | Mayo 2021 | Kagawaran ng Munisipyo Classification: Public - Tagalog Alisin ang mga bagay na maaaring masunog na may distansyang 1.5 metro (5 talampakan) mula sa iyong tahanan, tulad ng: tuyong mga sanga, dahon, kasangkapan sa damuhan, kahoy na panggatong at mga labi o basura. Magkabit ng detektor ng usok at mga alarma ng carbon monoxide sa bawat palapag at malapit sa mga lugar na tinutulugan. Panatilihin ang isang pandilig sa isang madaling mapuntahang lokasyon. Mag-ingat sa paninigarilyo sa labas, patayin ang mga hukay pangsunog at bariles ng pagsunog, at sundin ang mga lokal na pagbabawal tungkol sa sunog. Protektahan ang mga alagang hayop at kahayupan Magkaroon ng plano para sa alagang hayop at kahayupan kung sakaling lumikas. Isama sa plano kung saan sila pupunta at kung paano sila makakarating doon. Kung kinakailangang lumikas, huwag iwanan ang iyong alaga. Ang karagdagang impormasyon tungkol sa kahandaan ng alagang hayup ay matatagpuan sa Alberta.ca. Gamitin ang FireSmart na mga pamamaraan upang maprotektahan ang mga kulungan ng kahayupan at kamalig. Kahandaan sa pananalapi Makipag-usap sa isang ahente ng insurance tungkol sa iyong tiyak na pangangailangan. Alamin ang patakaran ng iyong insurance. Siguraduhin na ang iyong bahay, sasakyan, negosyo at mga gamit ay protektado. Kung maaari, isaalang-alang ang isang emergency savings account upang masakop ang mga pansamantalang gastos habang wala ka sa iyong bahay. • Kung magagawa mo, panatilihing madali mong magamit ang emergency cash kung sakaling hindi magagamit ang mga serbisyo sa pagbabangko. Kung ikaw ay lumikas, itago ang lahat ng mga resibo para sa karagdagang gastos. Maghanda ng detalyadong listahan ng lahat ng iyong ari- arian. Alamin ang 7 mga hakbang sa pag-angkin ng insurance sa bahay.
Ang Insurance Bureau ng Canada ay handang sagutin ang iyong mga katanungan. Kumonekta sa kanila sa pamamagitan ng email sa askibcwest@ibc.ca o sa pamamagitan ng telepono 1-844-227-5422. Para sa karagdagang impormasyon tungkol sa kahandaan ng insurance bisitahin ang ibc.ca. Komunidad Kilalanin ang inyong mga kapit-bahay! Ang pagiging handa ay hindi lamang tungkol sa pagkakaroon ng tamang mga supply. Kapag nangyari ang isang hindi inaasahang sitwasyon, ang mga tao sa paligid mo, tulad ng mga kapitbahay, kasamahan sa trabaho at kaibigan, ay madalas nasa una sa eksena. Mas madaling mag-alok ng tulong, o humingi ng tulong, kapag alam mo kung sino ang nandiyan. Kung makakita ka ng malaking sunog, iulat ito kaagad sa pamamagitan ng pagtawag sa 310- FIRE. Kung ang apoy ay nasa iyong pamayanan, tumawag sa 9-1-1. Sa panahon ng malalaking sunog Kung may banta ng sunog sa iyong lugar: Makinig sa mga update mula sa mga awtoridad. • Maging handa upang lumikas sa isang sandalling abiso • Maglaan ng mga supply sa iyong sasakyan at maging handang umalis. Protektahan ang mga alagang hayop at ang kahayupan Dalhin ang iyong mga alagang hayop sa loob ng bahay at ilipat ang mga hayop na nangangailangan sa sentrong, ligtas na kanlungan. Iwasang ikulong ang mga hayop sa bukid sa mga saradong lugar, tulad ng mga kamalig sapagkat maaari silang makulong. Kaligtasan muna Labis na mapanganib ang malalaking sunog. Kung ang malaking sunog ay makapasok sa inyong komunidad, ang mga sumusunod na hakbang ay makakatulong: Iulat ito, at pumunta sa isang ligtas na lugar. • Huwag kailanman subukang labanan ang malakas na sunog na nag-iisa. Mabilis kumilos ang mga malalakas na sunog at mahirap hulaan ang mga ito. Ang usok mula sa apoy ay maaaring mapanganib. Subaybayan ang kalidad ng hangin sa pamamagitan ng Alberta Health Services.ca. Ang usok mula sa apoy ay maaaring mapanganib. Subaybayan ang kalidad ng hangin sa pamamagitan ng Alberta Health Services.ca. Maging handa: © 2021 Pamahalaan ng Alberta | Mayo 2021 | Kagawaran ng Munisipyo Classification: Public - Tagalog Ang mga bata, matatanda, at ang may mga isyu sa kalusugan na nauugnay sa puso at baga ay nasa pinakamalaking panganib mula sa paglanghap ng usok. Kung nakakaranas ka ng anumang paghihirap sa paghinga, humingi kaagad ng medikal na atensiyon. Ang mga papel na mask ay hindi nagbibigay ng proteksyon mula sa usok. Tiyaking sarado lahat ang mga bintana at pintuan. Takpan ang mga lagusan at iba pang mga bukana ng duct tape o iba pang pandikit upang makatulong na mapanatili ang usok sa labas. Palaging sundin ang isang utos sa paglikas kung inisyu ng isang awtoridad; Ang hindi pagsunod ay naglalagay sa peligro ang mga buhay! Mga alerto at utos sa paglikas Ang ilang mga emerhensiya ay magbibigay daan sa mga awtoridad na maglathala ng isang alerto sa paglikas o isang utos sa paglikas. Ang mga alerto sa paglikas ay nagbabala sa publiko ng isang potensyal o kasalukuyang pagbabanta. Ang isang alerto sa paglikas ay maaaring humantong sa isang utos ng paglikas. Kung ang isang alerto ay ibinigay, dapat kang maghanda upang lumikas.. Ang mga utos sa paglikas ay ginagamit kung ang publiko ay dapat umalis sa lugar para sa kanilang sariling kaligtasan. Pagkatapos ng isang Malaking Sunog Kung inutusan kang lumikas, hindi ka makakabalik hangga't hindi idineklara ng mga awtoridad na ito ay ligtas gawin. Hindi mo dapat ipasok muli ang iyong ari-arian kung: ang awtoridad ay hindi itinuring na ligtas na gawin ito. • anumang bahagi ng istraktura ay gumuho. Gumamit ng matinding pag-iingat, lalo na kung may mga butas sa sahig, basag na baso o mapanganib na mga labi. Prevent fires from restarting Suriin ang mga maiinit na lugar, tulad ng mga nagbabagang mga tuod at halaman. Punuin ang mga pook na ito ng tubig at subaybayan itong mabuti. Suriin ang bubong at lahat ng panlabas na lugar para sa mga tilamsik at baga. Suriin ang attic at ang bahay para sa mga nakatagong sunog, tilamsik at baga. Subaybayan ang mga lugar na may problema sa loob ng
Para sa karagdagang impormasyon Basahin ang aming iba pang mga katiyakang kaalaman sa:
Impormasyon sa partikular na kahandaan sa peligro kabilang ang matinding panahon, pagbaha at iba pa. Maaari kang makahanap ng karagdagang impormasyon tungkol sa kahandaan sa pamamagitan ng Alberta.ca, o sa pamamagitan ng pakikipag-ugnay sa Director of Emergency Management ng iyong komunidad. Maging handa: © 2021 Pamahalaan ng Alberta | Mayo 2021 | Kagawaran ng Munisipyo Classification: Public - Tagalog